Men Kavadh flyktet og fant tilflukt hos heftalittene, hvis konge gav ham sin datter til kone og hjalp ham i å returnere til Persia. I 499 ble han konge igjen og straffet sine motstandere. Han måtte betale skatt til heftalittene og ba om subsidier fra Konstantinopel, som hadde støttet perserne før. Men nå avslo keiseren Anastasios I subsidier, som håpet at de to rivaliserende maktene i øst skulle utmatte hverandre i krig. Samtidig intervenerte han i saker i den persiske delen av Armenia.